open-index/open-wikipedia-markdown huggingface dataset:
கோவிந்த்ராவ் தெம்பே

**கோவிந்த்ராவ்** **தெம்பே** (Govindrao Tembe) (5 சூன் 1881 - 9 அக்டோபர் 1955) என பிரபலமாக அறியப்பட்ட **கோவிந்த சதாசிவ தெம்பே** ஒரு ஆர்மோனிய இசைக் கலைஞரும், மேடை நடிகரும், இசையமைப்பாளருமாவார்.

## ஆரம்பகால வாழ்க்கையும் பின்னணியும்
இவர் மகாராட்டிராவின் கோலாப்பூரில் வளர்ந்தார். மேலும், வாழ்க்கையின் ஆரம்பத்தில் இசையுடன் தன்னை இணைத்துக் கொண்டார். இவர் பெரும்பாலும் ஆர்மோனியத்தை சுயமாகக் கற்றுக் கொண்டார். இந்துஸ்தானி இசையில் தனது ஆரம்ப முயற்சிகளுக்கு தேவால் சங்கம் இவருக்கு உதவியது. 

இவர் தனது கலையை பாஸ்கர்புவா பக்காலே   என்பவரிடமிருந்து கற்றுக் கொண்டார். ஜெய்ப்பூர் கரானாவின் (பாடும் பாணி) அல்லாடியா கானிடமிருந்து இவர் நேரடி வழிகாட்டுதலைப் பெறவில்லை என்றாலும், தெம்பே அவரை தனது குருவாகக் கருதினார்

## தொழில்
இவர் பண்டிட் பாஸ்கர்புவா பக்காலேயுடன் இசைக்கச்சேரிகளுக்குச் சென்றார். மேலும் பெரும்பாலும் தனித்தும் நிகழ்த்துவார். ஆனால் பின்னர் இவரது தொழில் வாழ்க்கையின் பிற்பகுதியில் ஆர்மோனியத்தை கைவிட்டார்.

இவர் 1910 இல் மானப்மேன் என்ற நாடகத்திற்கும், முதல் மராத்தித் திரைப்படமான *அயோத்தியேசா ராஜாவுக்கும்* (1932) இசை அமைத்தார். இந்த இரண்டு தயாரிப்புகளிலும் இவர் நடித்துமிருந்தார்.

இவர் மைசூரின் இளவரசரனான காந்தீரவ நரசிம்மராச உடையாரின் தனிப்பட்ட நண்பராக இருந்தார். இளவரசர் 1939 இல் ஐரோப்பாவுக்குச் சென்றபோது இவரது இசைக்குழுவும் அவருடன் சென்றது. இந்த பயணத்தின் போது திருத்தந்தை முன்னிலையிலும், பிற இடங்களில் குழு இவரது இசைக்கு நிகழ்ச்சிகளை நிகழ்த்தியது. உலகப் போர் மூண்டதால், இவர்கள் நீண்ட காலம் இலண்டனில் தங்கியிருந்து இறுதியில் சனவரி 1940 இல் திரும்பினர். ஆனால் நரசிம்மராச உடையார் 1940 மார்ச் 11 ஆம் தேதி மும்பையில் இறந்தவுடன் தெம்பே தனது புரவலரை இழந்தார்.

1913 இல் உருவாக்கப்பட்ட கந்தர்வ நாடக மண்டலத்தின் பகுதி உரிமையாளராக இருந்தார். இரண்டு ஆண்டுகளுக்குப் பிறகு, இவர் தனது சொந்த நிறுவனமான சிவ்ராஜ் நடக் மண்டலி என்ற நிறுவனத்தைத் தொடங்கினார். இவர் நாடகங்களையும் அவற்றில் பதங்களையும் (பாடல்கள்) எழுதினார்.

## மேலும் படிக்க
* "Between Two Tanpuras" by Vamanrao H Deshpande  
* Book by Vasant Shantaram Desai 'Years of Glory', The Marathi Theatre: 1843-1960 (Bombay, 1961)
* In Marathi: 'सांस्कृतिक महाराष्ट्राचे शिल्पकार : गोविंदराव  टेंबे', 2006 लेखक: डॉ. सौ. चारुशीला दिवेकर ("Sanskritik Maharashtrache Shilpkar : Govindrao Tembe", 2006 by Charusheela Divekar)
## குறிப்புகள்

## வெளி இணைப்புகள்
* 
* Website of Prabhat Films
* Prabhat Film Company

பகுப்பு:இந்தியத் திரைப்பட இசையமைப்பாளர்கள்
பகுப்பு:1955 இறப்புகள்
பகுப்பு:1881 பிறப்புகள்
பகுப்பு:மராத்தி எழுத்தாளர்கள்
கணிதவியலாளர்களின் தேசிய சங்கம்

**கணிதவியலாளர்களின் தேசிய சங்கம்** *(National Association of Mathematicians)* 
என்பது அமெரிக்காவில் உள்ள கணிதவியலாளர்களுக்கான தொழில்முறை சங்கமாகும். இச்சங்கத்தில்  குறிப்பாக ஆப்பிரிக்க அமெரிக்கர்கள் மற்றும் பிற சிறுபான்மையினர்கள் உறுப்பினர்களாக உள்ளனர்.  இச்சங்கம்  1969  ஆம் ஆண்டு நிறுவப்பட்டது. 
## மேற்கோள்கள்

## புற இணைப்புகள்
* 
* Board of Directors of the NAM 
பகுப்பு:கணிதம்
அழிந்துபோன நாய் இனங்களின் பட்டியல்

அழிந்துப்போன நாய் இனங்களின் பட்டியல் கீழே கொடுக்கப்பட்டுள்ளது.

## அழிந்துபோன நாய் இனங்களின் பட்டியல்

## மேற்கோள்கள்
### சான்றுகள்

### நூலியல்
* 
* 
* 
* 
* 
* 
* 
* 
* 
* 
* 
* 
* 
* 

பகுப்பு:பாலூட்டிகள்
பகுப்பு:வளர்ப்பு விலங்குகள்
பகுப்பு:நாய் இனங்கள்
சுவேதா அகர்வால்

**சுவேதா அகர்வால்** (பிறப்பு 23 ஜனவரி 1986). இவர் ஓர் இந்திய திரைப்பட நடிகை ஆவார். இவர் ராகவேந்திரா  (2003), தந்தூரி லவ் (2008), ஷாபிட் (2010) ஆகிய திரைப்படங்களில் நடித்துள்ளார்.

## திரைப்படவியல்

### படங்கள்

## மேற்கோள்கள்

பகுப்பு:இந்தித் திரைப்பட நடிகைகள்
பகுப்பு:1986 பிறப்புகள்
சுரேஷ் அரோரா

**சுரேஷ் அரோரா** (Suresh Arora) 1982 ஆம் ஆண்டு பணிப்பிரிவு இந்தியக் காவல் பணி அதிகாரி ஆவார். இவர் பஞ்சாப் காவல்துறைத் தலைவராக இருந்தார். இந்தியாவில் பொதுத் தேர்தலுக்கு முன்னர், 2014 ஆம் ஆண்டில் பஞ்சாப் காவல்துறையின் தலைமை இயக்குநராகப் பணிபுரிந்தார். அவர் 2019 ஆண்டு பிப்ரவரி மாதத்தில் ஓய்வு பெற்றார். பாராளுமன்றச் சட்டத்தின் கீழான, கூட்டாண்மை நிறுவன விவகார அமைச்சின் அதிகார வரம்பின் கீழும் உள்ள ஒரு சட்ட அமைப்பான இந்திய நிறுவனங்களின் செயலாளர்கள் நிறுவனத்தின் உறுப்பினராகவும் உள்ளார். தற்போது பஞ்சாபின் தலைமை தகவல் ஆணையராக பணியாற்றி வருகிறார்.

## மேற்கோள்கள்

## வெளி இணைப்புகள்

* சுரேஷ் அரோரா பஞ்சாப் டிஜிபியாக பொறுப்பேற்கிறார் 

பகுப்பு:இந்திய காவல் பணி அதிகாரிகள்
பகுப்பு:வாழும் மக்கள்
சாகர் அன்வேசிகா

**சாகர் அன்வேசிகா** (Sagar Anveshika) என்பது இந்தியாவின் புவி அறிவியல் துறையின் கீழான தேசிய கடல்சார் தொழில்நுட்ப நிறுவனத்தின் ஆராய்ச்சிக் கப்பலாகும். இந்த ஆராய்ச்சிக் கப்பலை இந்தியாவின் மத்திய சுகாதாரத் துறை அமைச்சர் ஹர்ஷ் வர்தன் 2021 ஆம் ஆண்டு சனவரி 09 ஆம் நாள் நாட்டிற்கு ஒப்படைத்தார். இந்தக் கப்பலானது கடற்கரையோர ஆராய்ச்சிக்கான வரிசையில் சாகர் தாராவிற்கு அடுத்த முயற்சியாகும். இந்தக் கப்பலானது டைடாகார் வேகன்ஸ் லிமிடெட் என்ற தனியார் கப்பல் கட்டுமான நிறுவனத்தால் இந்திய அரசின் புவி அறிவியல் துறையின் கீழான தேசிய கடல்சார் தொழில்நுட்ப நிறுவனத்திற்காக தயாரித்து வழங்கப்பட்டுள்ளது.

## மேற்கோள்கள்

பகுப்பு:கப்பல்கள்
பகுப்பு:கடல்வழிப் போக்குவரத்து
டெரன்ஸ் ஹோவர்ட்

**டெரன்ஸ் ஹோவர்ட்** (மார்ச்சு 11, 1969) என்பவர் அமெரிக்க நாட்டு நடிகர், பாடகர்-பாடலாசிரியர், ராப்பர் மற்றும் பதிவு தயாரிப்பாளர் ஆவார். இவர் 1992 ஆம் ஆண்டு 'தி ஜாக்சன்ஸ்: அமெரிக்கன் ட்ரீம்' என்ற தொலைக்காட்சி குறுந்தொடர் மூலம் நடிப்புத் துறைக்கு அறிமுகமானார். 1995 ஆம் ஆண்டு இவர் நடித்த 'டெட் ப்ரெசிடெண்ட்ஸ்' மற்றும் 'மிஸ்டர். ஹாலண்டின் ஓபஸ்' போன்ற திரைப்படங்கள் இவருக்கு மிக பெரிய வெற்றியையும் பலரின் கவனத்தையும் ஈர்த்தது. அதைத் தொடர்ந்து தொலைக்காட்சி மற்றும் திரைப்படங்களில் வெற்றி நடிகராக வளம் வந்தார். 2005 ஆம் ஆண்டு வெளியான 'ஹஸ்டில் & ஃப்ளோ' என்ற திரைப்படத்திற்க்காக சிறந்த நடிகருக்கான அகாதமி விருதுக்காக பரிந்துரை செய்யப்பட்டார்.

இவர் வின்னி மண்டேலா, ரே, லக்கவன்னா ப்ளூஸ், கிராஷ் போன்ற பல திரைப்படங்களில் முக்கிய வேடங்களில் நடித்துள்ளார். 2008 ஆம் ஆண்டு வெளியான மார்வெல் திரைப் பிரபஞ்ச மீநாயகன் படமான அயன் மேன் என்ற திரைப்படத்தில் வார் மெஷின் என்ற கதாபாத்திரத்தில் நடித்துள்ளார். 2015 முதல் 2020 ஆம் ஆண்டு வரை 'எம்பயர்' என்ற தொலைக்காட்சி தொடரில் லூசியஸ் லியொன் என்ற முக்கியக் கதாபாத்திரத்தில் நடித்தார். இவரது முதல் 'ஷைன் த்ரூ இட்' என்ற பாடல் ஒலித்ததட்டு செப்டம்பர் 2008 இல் வெளியிடப்பட்டது. இவர் செப்டம்பர் 2019 இல் "நடிப்பதில் சோர்வாக இருப்பதால்" நடிப்பிலிருந்து ஓய்வு பெற்றதாக அறிவித்தார்.

## மேற்கோள்கள்

## வெளி இணைப்புகள்
* 

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகர்கள்
பகுப்பு:ஆபிரிக்க அமெரிக்க நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்கக் குரல் நடிகர்கள்
பகுப்பு:அமெரிக்கப் பாடகர்கள்
பகுப்பு:அமெரிக்க நிகழ்பட விளையாட்டு நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
அவி ஆராட்

**அவி ஆராட்** () (பிறப்பு: ஏப்ரல் 18, 1948) என்பவர் அமெரிக்க-இசுரேல் நாட்டு திரைப்படத் தயாரிப்பாளர், தொழிலதிபர் மற்றும் மார்வெல் ஸ்டுடியோ என்ற நிறுவனத்தின் நிறுவனர் மற்றும் தயாரிப்பாளர் ஆவார். இவர் மார்வெல் காமிக்ஸ் வரைகதை புத்தகங்களை தழுவிய ஹல்க் (2003), பென்டாஸ்டிக் போர் (2005), எக்ஸ்-மென் 3 (2006), ஸ்பைடர்-மேன் 3  (2007), பென்டாஸ்டிக் போர் 2 (2007), தி அமேசிங் ஸ்பைடர்-மேன் (2012), ஸ்பைடர்-மேன்: ஹோம்கம்மிங் (2017) போன்ற பல நேரடி மற்றும் இயங்குபடங்களை தயாரித்து வருகின்றார். 2019 ஆம் ஆண்டு சிறந்த அசைவூட்டத் திரைப்படத்திற்கான அகாதமி விருது வென்றுள்ளார் என்பது குறிப்பிடத்தக்கது.

## மேற்கோள்கள்

## வெளி இணைப்புகள்
* 

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:அமெரிக்க யூதர்கள்
பகுப்பு:அமெரிக்கத் திரைப்படத் தயாரிப்பாளர்கள்
+
+
+
மார்க் பெர்கஸ் மற்றும் ஹாக் ஆஸ்ட்பி

**மார்க் பெர்கஸ் மற்றும் ஹாக் ஆஸ்ட்பி** என்பவர்கள் அமெரிக்க நாட்டு திரைக்கதை ஆசிரியர்கள் ஆவார். இவர்கள் சில்றேன் ஒப் மென் (2006) என்ற திரைப்படத்துக்காக சிறந்த திரைக்கதை எழுத்தாளருக்கான அகாதமி விருதை வென்றுள்ளனர். மற்றும் அயர்ன் மேன் (2008) என்ற மீநாயகன் திரைப்படத்திலும் பணியாற்றியதில் மிகவும் பிரபலமான திரைக்கதை எழுத்தாளர்களாக அறியப்படுவார்கள்.

## திரைப்படம் & தொலைக்காட்சி தொடர்கள்

## மேற்கோள்கள்

## வெளி இணைப்புகள்
*
*

பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
ஆர்ட் மார்கம் மற்றும் மாட் ஹோலோவே

**ஆர்ட் மார்கம் மற்றும் மாட் ஹோலோவே** என்பவர்கள் அமெரிக்க நாட்டு திரைக்கதை ஆசிரியர்கள் ஆவார். இவர்கள் அயன் மேன் (2008) மற்றும் 'தி பனிஷேர்: போர் மண்டலம்' (2008) போன்ற திரைப்படங்களில் பணியாற்றியுள்ளார்கள்.

## தொழில்
2008 ஆம் ஆண்டில் மார்வெல் ஸ்டுடியோஸ் நிறுவனம் தயாரிப்பில் ஜான் பெவ்ரோ என்பவர் இயக்கத்தில் உருவான அயன் மேன் என்ற மீநாயகன் திரைப்படத்திற்க்காக பணியாற்றினார்கள். இந்தத் திரைப்படத்தை மே 2, 2008 அன்று பாரமவுண்ட் பிக்சர்ஸ் என்ற நிறுவனம் வெளியிட்டது. அதைத் தொடர்ந்து 'தி பனிஷேர்: போர் மண்டலம்' (2008), டீன் ஏஜ் மியூடன்ட் நிஞ்சா டேட்டில்ஸ் (2014), மென் இன் பிளாக்: இன்டர்நேஷனல் (2019), போன்ற திரைப்படங்களில் திரைக்கதை ஆசிரியாராக பணியாற்றியுள்ளனர்.

## மேற்கோள்கள்

## வெளி இணைப்புகள்
* 
* 

பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்க ஆண் எழுத்தாளர்கள்
பயன்பாட்டு கனிம வேதியியல் விருது

**பயன்பாட்டு கனிம வேதியியல் விருது** *(Applied Inorganic Chemistry Award)* தொழில் துறையுடன் தொடர்பு கொண்ட வேதியியலின் எந்தவொரு கிளையின் வளர்ச்சிக்காகவும் சிறப்பான பங்களிப்பு அளித்தவர்களுக்காக வழங்கப்படுகிறது.
 
2008 ஆம் ஆண்டில் இவ்விருது நிறுவப்பட்டது. ஐக்கிய இராச்சியத்தை தளமாகக் கொண்டு செயல்படும் இராயல் வேதியியல் கழகத்தின் டால்டன் பிரிவு இரண்டாண்டுகளுக்கு ஒருமுறை பயன்பாட்டு கனிம வேதியியல் விருதை வழங்கி வருகிறது. இவ்விருதைப் பெறும் அறிஞர் இங்கிலாந்தில் ஒரு விரிவுரை நிகழ்த்துவதற்கான சுற்றுப்பயணமும், £ 2000 பணமுடிப்பும் ஒரு பதக்கமும் பரிசாக வழங்கப்படுகின்றன.

## வெற்றியாளர்கள்
ஆதாரம்: 
* 2017, மேன்பிரட்டு போச்மான், கிழக்கு ஆங்கிலியா பல்கலைக்கழகம். 
* 2015 இயி லு, இலினொய்சு பல்கலைக்கழகம், 
* 2013 ஆண்ட்ரு ஆர் பேரன், இரைசு பல்கலைக்கழகம். 
* 2011 இரசல் இ மோரிசு, செயிண்ட் ஆண்ட்ருசு பல்கலைக்கழகம். 
* 2009 யோனாதான் ஆர் தில்வொர்த்து, ஆக்சுபோர்டு பல்கலைக்கழகம். 
 
## மேற்கோள்கள்

பகுப்பு:கனிம வேதியியல்
பகுப்பு:வேதியியல் விருதுகள்
வார் மெஷின்

**வார் மெஷின்** (போர் இயந்திரம்) () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரம் 'அயன் மேன்' (ஜனவரி 1979) இல் 'ஜேம்ஸ் ரோட்ஸ்' என்ற கதாபாத்திரப் பெயராக முதன் முறையாகத் தோன்றியது. இக்கதாபாத்திரம் டேவிட் மைக்கேலினி, ஜான் பைர்ன் மற்றும் பாப் லேட்டன்ம ஆகியோரால் உருவாக்கப்பட்டுள்ளது.

இந்த கதாபாத்திரத்திற்கு உயிர் ஊட்டும் விதமாக மார்வெல் திரைப் பிரபஞ்சத் திரைப்படத் தொடர்களில் நடிகர் டெரன்ஸ் ஹோவர்ட் என்பர் மூலம் அயன் மேன் (2008) என்ற திரைபபடத்திலும் நடிகர் டான் செடில் மூலம் அயன் மேன் 2 (2010), அயன் மேன் 3 (2013), அவேஞ்சர்ஸ்: ஏஜ் ஒப் உல்ட்ரோன் (2015), கேப்டன் அமெரிக்கா: சிவில் வார் (2016), அவென்ஜ்ர்ஸ் : இன்பினிட்டி வார் (2018),  அவெஞ்சர்ஸ்: எண்ட்கேம் (2019) போன்ற திரைப்படங்களில் சித்தரிக்கப்பட்டது. 2012 இல் வார் மெஷின் "சிறந்த 50 அவென்ஜ்ர்ஸ்" என்ற பட்டியலில் 31வது இடத்தைப் பிடித்தது.

## மேற்கோள்கள்

## வெளியிணைப்புகள்
* World of Black Heroes: War Machine Biography
* War Machine at Marvel.com

பகுப்பு:1979 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன்கள்
பகுப்பு:ஆப்பிரிக்க - அமெரிக்க மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
பேடர் விருது

**பேடர் விருது** *(Bader Award)* கரிம வேதியியலின் வளர்ச்சிக்காக சிறப்பான பங்களிப்பு அளித்தவர்களுக்காக வழங்கப்படுகிறது. 

1989 ஆம் ஆண்டில் இவ்விருது நிறுவப்பட்டது. ஐக்கிய இராச்சியத்தை தளமாகக் கொண்டு செயல்படும் இராயல் வேதியியல் கழகம் ஒவ்வோர் ஆண்டும் பேடர் விருதை வழங்கி வருகிறது. இவ்விருதைப் பெறும் அறிஞர் இங்கிலாந்தில் ஒரு விரிவுரை நிகழ்த்துவதற்கான சுற்றுப்பயணத்தையும், £ 2000 பணமுடிப்பும் ஒரு பதக்கமும் பரிசாக வழங்கப்படுகின்றன..  
## வெற்றியாளர்கள்
ஆதாரம்: 

## மேற்கோள்கள்

பகுப்பு:கரிம வேதியியல்
பகுப்பு:அறிவியல் விருதுகள்
பகுப்பு:வேதியியல் விருதுகள்
மோகன் வீணை

[thumb| விசுவ மோகன் பட்டின் மோகன் வீணை. எட்டு மொத்த [மெல்லிசை சரங்களைக் கொண்ட மாற்றியமைக்கப்பட்ட ஆர்க்டாப் கிதார்.]]
ஒரு **மோகன் வீணா** (Mohan veena) என்பது இந்திய  இசையில் பயன்படுத்தப்படும் இரண்டு தனித்துவமான உருவாக்கப்பட்ட ஒரு நரம்பிசைக்கருவிகளில் ஒன்றாகும். இது இது இந்திய துணைக் கண்டத்தின் வடக்கு பகுதிகளுடன் குறிப்பாக இந்துஸ்தானி இசையுடன் தொடர்புடையது. 1940களில் சரோத் கலைஞர் ராதிகா மோகன் மைத்ராவால் உருவாக்கப்பட்ட மாற்றியமைக்கப்பட்ட சரோத் மோகன் வீணை என்று அழைக்கப்பட்டது.  
இந்த கருவிக்கு அனைத்திந்திய வானொலியின் தலைமை தயாரிப்பாளரான இசைக்கலைஞர் தாகூர் ஜெய்தேவ் சிங் பெயரிடப்பட்டது. 
பின்னர் விஸ்வ மோகன் பட் ஒரு ஹவாய் கிதாரை மாற்றியமைத்து மோகன் வீணை என்று அழைக்கப்படும் ஒரு கருவியை உருவாக்கினார். பட் இந்த கருவியை தன்னுடையப்  பெயரிட்டார். குறிப்பாக பட் 1994 இல் கிராமி விருதை வென்றதைத் தொடர்ந்து, பிந்தைய கருவி பெயருடன் மிகவும் நெருக்கமாக தொடர்புடையது. 

## குறிப்புகள்

## வெளி இணைப்புகள்
*Rare Strains
*Writeup about the modified guitar on Music Aloud
பகுப்பு:இந்திய இசைக்கருவிகள்
பகுப்பு:கிதார்
பகுப்பு:இந்துத்தானி இசைக்கருவிகள்
விசித்திர வீணை

**விசித்திர வீணை** (Vichitra veena) இந்துஸ்தானி இசையில் பயன்படுத்தப்படும் ஒரு நரம்பிசைக்கருவியாகும் . இது கருநாடக கோட்டு வாத்தியம் (சித்ரவீணை) போன்றது.   ஆடம்பரமான இசைக்கும் மனித குரலுக்கு மிக நெருக்கமானது. விசித்திர வீணை பொதுவாக தேக்கு மரத்தால் செய்யப்படுகிறது. மேலும், எட்டாம் நூற்றாண்டிற்குப் பிறகு சமீபத்தில் வெளிச்சத்திற்கு வந்தது.

## கட்டமைப்பு

விசித்திர வீணை என்பது பண்டைய ஏகாந்திரி வீணையின் நவீன வடிவமாகும்.  இது மூன்று அடி நீளமும் ஆறு அங்குல அகலமும் கொண்ட ஒரு பரந்த, சுறுசுறுப்பான, கிடைமட்ட கை அல்லது குறுக்குவெட்டு கொண்டு தயாரிக்கப்படுகிறது. இவை தந்தங்களால் பதிக்கப்பட்டு இருபுறமும் அடியில் இணைக்கப்பட்டுள்ளன. கருவியின் குறுகிய முனைகள் இந்தியாவின் தேசிய பறவையான மயில் தலை போன்று வடிவமைக்கப்பட்டுள்ளன.

## சரங்கள்
இந்த கருவியில் மொத்தம் 22 சரங்களும், 4 முக்கியமான சரங்களும், 5 துணை சரங்களும் உள்ளன, அதன் கீழ் கீழ் வரிசையில் மேலும் 13 சரங்கள் உள்ளன. வலது விரல் விரல், நடுத்தர விரல்களைப் பயன்படுத்தி, முக்கிய தந்திரங்களையும், கீழ் வரிசை தந்திரங்களையும் சிறிய விரலால் இசைக்கப்படுகிறது. கை சிராய்ப்பு குறைக்க தேங்காய் எண்ணெய் பயன்படுத்தப்படுகிறது. 

துருபாத் பாணியிலான பாடலுடன் வீணை பெரும்பாலும் பயன்படுத்தப்பட்டது. மேலும் இது குறிப்புகளைச் சுற்றி அதிக சிக்கலையும் அலங்காரத்தையும் அனுமதிக்கவில்லை. இலால்மணி மிசுரா என்பவரால் இது மீட்கப்பட்டது, அவர் இசைக்கும் நுட்பத்தை உருவாக்கி மிஸ்ரபாணி பாடல்களை உருவாக்கினார். அவரது மகன் கோபால் சங்கர் மிசுரா திறனாய்வை உலகளாவியதாக்கினார்.

## குறிப்புகள்

*Vichitra vina page
## வெளி இணைப்புகள்

*Online Music Education Articles on Vichitra Veena
*Hindustani Rag Sangeet Online Vichitra Veena audio & video archives
*Raga Yaman on Vichitra Veena

பகுப்பு:இந்திய இசைக்கருவிகள்
பகுப்பு:வீணை
உயிர் கனிமவேதியியல் விருது

**உயிர் கனிமவேதியியல் விருது** *(Bioinorganic Chemistry Award)* உயிர் கனிம வேதியியலின் வளர்ச்சிக்காக சிறப்பான பங்களிப்பு அளித்தவர்களுக்காக வழங்கப்படுகிறது. 

2009  ஆம் ஆண்டில் இவ்விருது நிறுவப்பட்டது. ஐக்கிய இராச்சியத்தை தளமாகக் கொண்டு செயல்படும் இராயல் வேதியியல் கழகத்தின் டால்டன் பிரிவு இரண்டாண்டுகளுக்கு ஒரு முறை உயிர் கனிமவேதியியல் விருதை வழங்கி வருகிறது. இவ்விருதைப் பெறும் அறிஞர் இங்கிலாந்தில் ஒரு விரிவுரை நிகழ்த்துவதற்கான சுற்றுப்பயணமும், £ 2000 பணமுடிப்பும் ஒரு பதக்கமும் பரிசாக வழங்கப்படுகின்றன. 

## வெற்றியாளர்கள்
ஆதாரம்: 

## மேற்கோள்கள்

பகுப்பு:உயிர் கனிமவேதியியல்
பகுப்பு:வேதியியல் விருதுகள்
கைகலா சத்தியநாராயணா

**கைகலா சத்தியநாராயணா** (*Kaikala Satyanarayana*, 25 சூலை 1935 – 23 திசம்பர் 2022) ஒரு இந்திய நடிகரும், தயாரிப்பாளரும், இயக்குநரும், அரசியல்வாதியுமாவார். தெலுங்கு தேசம் கட்சியைச் சேர்ந்த மச்சிலிபட்டணம் மக்களவைத் தொகுதியைப் பிரதிநிதித்துவப்படுத்தி பதினோராவது மக்களவையில் நாடாளுமன்ற உறுப்பினராகப் பணியாற்றினார். இவர் பெரும்பாலும் தெலுங்குத் திரைப்படங்களில் பணியாற்றினார்.

தெலுங்குத் திரைப்படங்களில் இவரது வாழ்நாள் சாதனைக்காக 2011 இரகுபதி வெங்கய்யா விருதையும், 2017 தென்னிந்திய பிலிம்பேர் விருதையும் பெற்றவர். 59 வது தேசிய திரைப்பட விருதுகளில் இரண்டாம் தென் மண்டலத்துக்கான நடுவர் உறுப்பினராகவும் பணியாற்றினார்.

## ஆரம்ப கால வாழ்க்கை
இவர், கிருட்டிணா மாவட்டத்தில் கவுதாரம் கிராமத்தைச் சேர்ந்த கைகலா இலட்சுமி நாராயணன் என்பவருக்கு மகனாகப் பிறந்தார். குட்லவல்லேருவில் ஆரம்பக் கல்வியையும், விசயவாடாவில் இடைநிலைக் கல்வியையும் முடித்த சத்யநாராயணன், குடிவாடா கல்லூரியில் பட்டம் பெற்றார்.

## தனிப்பட்ட வாழ்க்கை
இவர் ஏப்ரல் 10, 1960 அன்று நாகேசுவரம்மா என்பவரை மணந்தார். தம்பதியருக்கு இரண்டு மகள்களும் இரண்டு மகன்களும் உள்ளனர்.

## தொழில்
1959 ஆம் ஆண்டில் சங்கய்யா என்பவர் இயக்கிய *சிப்பாய் கூத்துரு* என்ற திரைப்படத்தில் இவரது அறிமுகம் இருந்தது. இது சிறப்பாக செயல்படவில்லை என்றாலும், இவர் என். டி. ராமராவ் போன்றே இருந்ததால் அனைவராலும் கவனிக்கப்பட்டார். என். டி. ஆருக்கு மாற்றுக் கலைஞராக நடிக்க ஆரம்பித்தார். சத்யநாராயணன் அந்த இடத்தை பொருத்தமாக தன்னைப் பொருத்தினார். இவர் பல திரைப்படங்களில் என்.டி.ஆருக்கு மாற்றாக (டூப்) நடித்தார். எஸ்.டி லால் இயக்கிய 1960 ல் இவரது படமான *அபூர்வா சகஸ்ரா சிராச்சேத சிந்தாமணி* என்ற படத்தில் என். டி. ஆர் இவருக்கு ஒரு பாத்திரத்தை வழங்கினார். அதில் இவர் ஒரு இளவரசனாக நடித்தார்.

பி. விட்டலாச்சார்யா இவரை *கனகா துர்கா பூஜா மஹிமா* என்ற படத்தில் எதிர்மறை வேடத்தில் நடிக்க வைத்தார். அப்போதிருந்து, சத்யநாராயணன் தன்னை எதிர்மறை வேடங்களில் தன்னை நிலைநிறுத்திக் கொண்டார். மேலும், *ராமா பிலிம்ஸ்* என்ற தயாரிப்பு நிறுவனத்தை நிறுவி *கோடாம சிம்ஹம்*, *பங்காரு குடும்பம்*, *முத்துலா மொகுடு* போன்ற படங்களை தயாரித்தார்.

## அரசியல்
1996 இல், மச்சிலிபட்னம் தொகுதியில் இருந்து மக்களவைத் தேர்தலில் தெலுங்கு தேசக் கட்சியின் மூலம் அவர் அரசியலில் இறங்கினார்.

## இறப்பு
சத்யநாராயண தனது 87-வது வயதில் 23 திசம்பர் 23 அன்று காலமானார்.

## குறிப்புகள்

## வெளி இணைப்புகள்
* 

பகுப்பு:தெலுங்குத் திரைப்பட இயக்குநர்கள்
பகுப்பு:1935 பிறப்புகள்
பகுப்பு:கிருஷ்ணா மாவட்ட மக்கள்
பகுப்பு:இந்திய நடிகர்-அரசியல்வாதிகள்
பகுப்பு:11வது மக்களவை உறுப்பினர்கள்
பகுப்பு:தெலுங்குத் திரைப்பட நடிகர்கள்
பகுப்பு:2022 இறப்புகள்
கடிதால் மஞ்சப்பா

**கடிதால் மஞ்சப்பா** (Kadidal Manjappa)(1908-1992) 1956 இல் (19 ஆகத்து 1956 - 31 அக்டோபர் 1956) ஒரு குறுகிய காலத்திற்கு கர்நாடகாவின் மூன்றாவது முதலமைச்சராக இருந்தார் (அப்போதைய மைசூர் மாநிலம் ).

## சொந்த வாழ்க்கை
சிவமொக்கா மாவட்டத்தைச் சேர்ந்த இயற்கை வளமான தீர்த்தஅள்ளி வட்டத்திலுள்ள கடிதால் என்ற கிராமத்தைச் சேர்ந்த இவர் வொக்கலிகர் சமூகத்தைச் சேர்ந்தவர். மைசூர் மகாராஜாவின் கல்லூரியில் பட்டம் பெற்ற இவர் புனே சட்டக் கல்லூரியில் சட்டப் பட்டம் பெற்றார்.

## அரசியல் ஈடுபாடு
மஞ்சப்பா ஒரு சுதந்திர போராட்ட வீரராகவும், ஒரு உண்மையான காந்தியராக இருந்தார். இவர் பொது வாழ்க்கையில் மாநிலத்தில் பல போராட்டங்களை வழிநடத்தினார். 32 ஆண்டுகளாக பல்வேறு மத்திய மற்றும் மாநில அரசாங்கங்களில் அமைச்சராகவும் பணியாற்றினார். 1950களின் முற்பகுதியில் நில சீர்திருத்தங்களைத் தொடங்குவதில் இவர் ஒரு முக்கிய பங்கைக் கொண்டிருந்தார். குத்தகை சட்டத்தை அறிமுகப்படுத்தியதற்காக இவர் நினைவுகூரப்படுகிறார். இனாம் ஒழிப்புச் சட்டம் போன்ற பல முற்போக்கான செயல்கள் பார்வை காரணமாக உருவானது. இவர் 1976இல் நெருக்கடி நிலை  நடவடிக்கைகளுக்கு எதிரான போராட்டங்களில் சேர்ந்தார். பின்னர், பாபு ஜெகசீவன்ராமின் "ஜனநாயகத்திற்கான காங்கிரசின்" கர்நாடக மாநிலப் பிரிவின் தலைவராக இருந்தார்.

## இலக்கியம்
மஞ்சப்பா மூன்று புதினங்களையும், 'நானாசகாத கனாசு' (ஒரு உண்மையற்ற கனவு) என்ற சுயசரிதையும் எழுதியுள்ளார். இவரின் மனைவி திருமதி இலட்சுமிதேவியும் ஒரு ஆசிரியராக இருந்தார்.

## மரியாதை
இவரது நினைவாக பெங்களூரிலுள்ள முன்னாள் *இலாங்ஃபோர்ட்* சாலை "கடிதால் மஞ்சப்பா சாலை" என்று பெயர் மாற்றப்பட்டுள்ளது. இவரது நூற்றாண்டு கொண்டாட்டங்கள் 2008 இல் நடைபெற்றது.

## குறிப்புகள்

* http://www.kla.kar.nic.in/assembly/elib/pdf/eresources/Kadidaal%20Manjappa.pdf
*:kn:ಕಡಿದಾಳ್ ಮಂಜಪ್ಪ Kannada Biography of Kadidal Manjappa

பகுப்பு:இந்திய முதலமைச்சர்கள்
பகுப்பு:1992 இறப்புகள்
பகுப்பு:1908 பிறப்புகள்
பகுப்பு:சிவமொக்கா மாவட்ட மக்கள்
உருத்ர வீணை

**உருத்ர வீணை** (*Rudra veena*) (வட இந்தியாவில் 'உருத்ர விணா' என்றும் 'பிண்' என்றும் அழைக்கப்படுகிறது)   இந்திய துணைக் கண்டத்திலிருந்து உருவான பழங்கால நரம்பிசைக் கருவியாகும். இது இந்துஸ்தானி இசையில் பயன்படுத்தப்படுகிறது. இது இந்திய பாரம்பரிய இசைக் கருவிகளில் ஒன்றான வீணையின் முக்கிய வகைகளில் ஒன்றாகும்.

## வடிவம்
இது 54 அல்லது 62 அங்குலங்களுக்கு இடையில் நீளம் கொண்ட மரம் அல்லது மூங்கிலால் செய்யப்பட்ட நீண்ட குழாய் உடலைக் கொண்டுள்ளது. இரண்டு வடிவ மரக் கட்டைகளுக்கு இடையில் 24 படிகள் மற்றும் 7 கம்பிகள் இணைக்கப்பட்டுள்ளன. 4 முக்கிய சரங்களும் 3 சிகாரி சரங்களும் உள்ளன. இந்த நான்கு கம்பிகள் பிரதான பாலத்திற்கு செல்லும் படிக்கட்டுகளுக்கு மேலே உள்ள விட்டங்களின் முனைகளில் உள்ள கம்பிகளுடன் இணைக்கப்பட்டுள்ளன. இதை வாசிப்பது கடினமான ஒன்றாகும். யோக வஜ்ராசன நிலையில் அமர்ந்து உருத்ர வீணையைத் தோளில் வைத்து வாசிக்க வேண்டும்.

## விளக்கம்
உருத்திரன் என்பது இந்துக் கடவுளான சிவனின் பெயர் என்பதால், உருத்ரா வீணை என்றால்  சிவனுக்கு அன்பான வீணை என்று பொருள். சிவன் தனது மனைவி பார்வதியால் ஈர்க்கப்பட்டு உருத்ர வீணையை உருவாக்கியதாகவும் கூறப்படுகிறது. மேலும், சிவன் மீதுள்ள பக்தி காரணமாக இராவணன் இதைக் கண்டுபிடித்து அதற்கு உருத்ர வீணை எனப் பெயரிட்டதாகவும் வேறொரு புராணக் கதையும் இருக்கிறது. 

இது இன்று அரிதாக வாசிக்கப்படும் ஒரு பழங்கால கருவியாக இருக்கிறது. சுர்பாகர் என்ற இசைக்கருவி  19ஆம் நூற்றாண்டின் ஆரம்பத்தில் அறிமுகப்படுத்தப்பட்டதன் காரணமாக உருத்ர வீணை தனது பிரபலத்தை இழந்தது. மெதுவான துருபத்-பாணி இராகங்களின் ஆலாபனைப் பிரிவுகளை சித்தார் கலைஞர்கள் மிக எளிதாக முன்வைக்க சுர்பாகர் அனுமதித்தது. 20 ஆம் நூற்றாண்டில், ஜியா மொஹியுதீன் தாகர் என்பவர் உருத்ர வீணையை பெரிய சுரைக்காய், தடிமனான குழாய், தடிமனான எஃகு  சரங்களை (0.45-0.47 மிமீ) ஆகியவற்றை பயன்படுத்த மாற்றியமைத்து மறுவடிவமைப்பு செய்தார். எந்தவொரு மீட்டுக்கட்டையையும் பயன்படுத்தாமல் இசைக்கும்போது இது மென்மையான மற்றும் ஆழமான ஒலியை உருவாக்கியது. இலால்மணி மிசுரா என்பவரால் இக்கருவி சுருதி வீணையாக மாற்றப்பட்டது. 

## புகைப்படங்கள்

படிமம்:Swami parvatikar playing rudra veena (14170870218).jpg|250px|வீணை மகாராஜ் |தத்தாத்ரேயா ராமராவ் பார்வதிகர் (1916-1990) உருத்ர வீணையை இசைக்கிறார்.
படிமம்:Bahauddin Dagar 2 crop.jpg|250px|தென்னிந்திய தோரணையில் உருத்ர வீணையை இசைக்கும் பகுதீன் தாகர்
படிமம்:Asad Ali Khan.jpg|250px|ஆசாத் அலிகான்


## குறிப்புகள்

## வெளி இணைப்புகள்

*ருத்ர வீணை உருவாக்கும் விதம்
*Rudravina.com
*Pandit Hindraj Divekar - Rudra Veena and Sitar Maestro
*Ustad Zia Mohiuddin dagar - Revived Rudra Veena as a concert instrument 
*Ustad Asad Ali Khan - Rudra Veena Artist 
*Rudraveena.org
*Asit Kumar Banerjee 
*Rudra Veena

பகுப்பு:இந்திய இசைக்கருவிகள்
பகுப்பு:கம்பி இசைக்கருவிகள்
பகுப்பு:வீணை
குமார் கந்தர்வன்

**குமார் கந்தர்வன்** (Kumar Gandharva) சிவபுத்ரா சித்தராமையா கோம்கலிமத் என்று அழைக்கப்படும் இவர் (8 ஏப்ரல் 1924 - 12 சனவரி 1992) ஒரு இந்துஸ்தானிப் பாடகராவார். இவரது தனித்துவமான குரல் பாணி மற்றும் எந்தவொரு கரானாவின் பாரம்பரியத்திற்கும் கட்டுப்பட மறுத்ததற்காக நன்கு அறியப்பட்டவர். குமார் கந்தர்வன் என்ற பெயர் இவர் சிறுவயதில் இருந்தபோது அவருக்கு வழங்கப்பட்ட தலைப்பாகும். ஒரு கந்தர்வர்கள் என்போர் இந்து தொன்மவியலின் அடிப்படையில் பதினெட்டு கணங்களில் ஒரு இனக்குழுவாவர். இவர்கள் எப்பொழுதும் மகிழ்வாக பாடிக்கொண்டும், ஆடிக்கொண்டும் இருப்பார்கள். ஆடல் கலையில் வல்லவர்களாகவும், யாழ் போன்ற இசைக்கருவிகளை மீட்கும் சக்தி படைத்தவர்களாகவும் கருதப்படுகின்றனர்.

## ஆரம்பகால வாழ்க்கையும் கல்வியும்
கந்தர்வன் இந்தியாவின் கர்நாடகாவின் பெல்காம் அருகே சுலேபவியில் கன்னட மொழி பேசும் வீர சைவக் குடும்பத்தில் பிறந்தார். ஐந்து வயதிற்குள், இவர் தனது இசை மேதையின் அறிகுறிகளைக் காட்டினார். 10 வயதில் மேடையில் தோன்றினார். இவருக்கு 11 வயதாக இருந்தபோது, இவரின் தந்தை இவரை நன்கு அறியப்பட்ட செம்மொழி ஆசிரியரான பி.ஆர். தியோதரின் கீழ் இசை படிக்க அனுப்பினார். இவரது நுட்பம் மற்றும் இசை அறிவு ஆகியவற்றில் தேர்ச்சி மிகவும் விரைவாக இருந்தது, காந்தர்வா 20 வயதை அடைவதற்கு முன்பே பள்ளியில் கற்பித்தார். இவரது 20 களின் முற்பகுதியில், இசையின் நட்சத்திரமாகக் காணப்பட்டார். மேலும் விமர்சகர்களால் பாராட்டப்பட்டார்.

விரைவில், கந்தர்வன் காச நோயால் பாதிக்கப்பட்டார். மேலும்  ஒருபோதும் பாடக்கூடாது என்று மருத்துவர்களால் அறிவுறுத்தப்பட்டது.

1952 ஆம் ஆண்டில், காசநோய்க்கான மருந்து கண்டுபிடிக்கப்பட்டவுடன் இவர்  மருந்தை எடுக்கத் தொடங்கினார். படிப்படியாக, இவர் குணமடைந்து மீண்டும் பாடத் தொடங்கினார். இருப்பினும், இவரது குரல் மற்றும் பாடும் பாணி எப்போதும் அவரது நோயின் வடுக்களைத் தாங்கியே நின்றது. இவரது நுரையீரலில் ஒன்று பயனற்றதாக இருந்தது, எனவே இவர் ஒரு நுரையீரலுடன் பாடவேண்டியிருந்தது.

## திருமணம்
ஏப்ரல் 1947 இல் தியோதரின் பள்ளியில் மற்றொரு குரல் ஆசிரியரான பானுமதி கன்சு என்பவரை மணந்தார்.

## இறப்பு

இந்துஸ்தானி இசையின் மேதையான பண்டிட் குமார் கந்தர்வன், சனவரி 12, 1992 அன்று, மத்திய பிரதேசத்தின் தனது தேவாஸ் இல்லத்தில், நுரையீரல் தொற்று காரணமாக இறந்து போனார். மற்றும் பல ஆண்டுகளாக நோய்வாய்ப்பட்ட நீண்ட வரலாற்றின் பின்னர் மூச்சு விட்டார். பத்ம பூசண், பத்ம விபூசன் மற்றும் காளிதாஸ் சம்மன் போன்ற விருதுகளால் கௌவரவிக்கப்பட்டார்.

## குறிப்புகள்

## நூலியல்
* 
*Hess, Linda (2009). *Singing Emptiness: Kumar Gandharva performs the poetry of Kabir*. Seagull Books.
* 
## வெளி இணைப்புகள்

*An Appreciation of Kumar Gandharva TIFR
*The Kabir Project

பகுப்பு:கன்னட மக்கள்
பகுப்பு:1992 இறப்புகள்
பகுப்பு:1924 பிறப்புகள்
பகுப்பு:இசைக் கலைஞர்கள்
குல் பர்தன்

**குல் பர்தன்** *(GulBardhan)* இந்தியாவின் மத்தியப் பிரதேச மாநிலத்தைச் சேர்ந்த போபால் நகரத்தை மையமாகக் கொண்ட ஒரு நடன இயக்குநரும் நாடகக் கலைஞரும் ஆவார். 1928 ஆம் ஆண்டு முதல் 2010 ஆம் ஆண்டு நவம்பர் 20 வரையுள்ள காலத்தில்  இவர் வாழ்ந்துள்ளார். இந்திய மக்கள் நாடக சங்கத்துடன் குல் பர்தன் தொடர்புடையவராக இருந்தார். 1952 ஆம் ஆண்டு பம்பாயில் கணவர் தலைமையேற்றுத்  தொடங்கிய லிட்டில் பாலே என்ற நடனம் மற்றும் பொமலாட்டக் குழுவின் இணை நிறுவனராக குல் இருந்தார். 1954 ஆம் ஆண்டு கணவர் இறந்தபின்னர் குல் தானே லிட்டில் பாலே நிறுவனத்தின் தலைமைப் பொறுப்பை ஏற்றுக்கொண்டார். இந்த குழு பின்னர் ரங்கா சிறீ லிட்டில் பாலே குழு என மறுபெயரிடப்பட்டது. பல்வேறு நாடுகளில் இக்குழுதனது நிகழ்ச்சிகளை நடத்தியது. 2010 ஆம் ஆண்டு இந்தியாவில் வழங்கப்படும் நான்காவது மிக உயரிய குடிமை விருதான பத்மசிறீ விருது, சங்கீத நாடக அகாடமி விருது உள்ளிட்ட பல விருதுகளை குல் பர்தன் பெற்றுள்ளார்.

## மேற்கோள்கள்

பகுப்பு:1928 பிறப்புகள்
பகுப்பு:2010 இறப்புகள்
பகுப்பு:பத்மசிறீ விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தியர்கள்
சர்வதேச ஆசிரியர் நாள்

**சர்வதேச ஆசிரியர் நாள்**  (World Teachers' Day) **உலக ஆசிரியர் தினம்** என்றும் அழைக்கப்படுகிறது, இது ஆண்டுதோறும் அக்டோபர் 5 ஆம் நாள் கடைபிடிக்கப்படுகிறது. ஆசிரியர்களின் நிலை குறித்து 1966 யுனெஸ்கோ / பன்னாட்டு தொழிலாளர் அமைப்பு பரிந்துரையில் கையெழுத்திட்டதை நினைவுகூரும் வகையில் கடைபிடிக்கப்படுகிறது.   சர்வதேச ஆசிரியர் நாள் "உலகின் கல்வியாளர்களைப் பாராட்டுதல், மதிப்பீடு செய்தல், மேம்படுத்துதல்" ஆகியவற்றில் கவனம் செலுத்துவதையும் ஆசிரியர்களுக்கான சிக்கல் மற்றும் கற்பித்தல் தொடர்பான சிக்கல்களைக் கருத்தில் கொள்வதற்கான வாய்ப்பை வழங்குவதையும் நோக்கமாகக் கொண்டுள்ளது. 

## கொண்டாட்டம்
சர்வதேச ஆசிரியர் நாளினைக் கொண்டாடுவதற்காக, யுனெஸ்கோ மற்றும் சர்வதேச கல்வி அமைப்பு (ஈஐ) ஒவ்வோராண்டும் ஒரு பிரச்சாரத்தை மேற்கொள்கின்றன. அதன்மூலம் ஆசிரியர்களைப் பற்றிய சிறந்த புரிதலையும், மாணவர்கள் மற்றும் சமூகத்தின் வளர்ச்சியில் அவர்கள் வகிக்கும் பங்கையும் உலகிற்கு வழங்க உதவுகிறது. இந்த நோக்கத்தை அடைய அந்த அமைப்பு ஊடக நிறுவனங்கள் போன்ற தனியார் துறையுடன் இணைந்து செயல்படுகின்றனர். ஒவ்வொரு ஆண்டும் ஒரு கருப்பொருள்களில் இந்த பிரச்சாரம் நடைபெறுகிறது. உதாரணமாக, "ஆசிரியர்களை மேம்படுத்துதல்" என்பது 2017 ஆம் ஆண்டிற்கான கருப்பொருள். உயர்கல்வி கற்பித்தல் பணியாளர்களின் நிலை தொடர்பான 1997 யுனெஸ்கோ பரிந்துரையின் 20 வது ஆண்டின் நிறைவை உலக ஆசிரியர் தினம் நினைவுகூறுவதற்காக இந்தப் பிரச்சாரம் நடைபெற்றது.  

2018 ஆம் ஆண்டு யுனெஸ்கோ  "கல்விக்கான உரிமை என்பது தகுதியான ஆசிரியருக்கான உரிமை" எனும் கருப்பொருளை அடிப்படையாகக் கொண்டது.  இது மனித உரிமைகளுக்கான உலகளாவிய பிரகடனத்தின் (1948) 70 வது ஆண்டு நிறைவை நினைவுகூர்கிறது மற்றும் பயிற்சி பெற்ற மற்றும் தகுதி வாய்ந்த ஆசிரியர்கள் இல்லாமல் கல்விக்கான உரிமையை உணர முடியாது என்பதை நினைவூட்டுகிறது. 

## மேலும் காண்க

* ஆசிரியர் நாள்
* ஆசிரியர் நாள் (இந்தியா)

## சான்றுகள்

## வெளி இணைப்புகள்

* smartenglishnotes.com
* குயின்ஸ்லாந்து (ஆஸ்திரேலியா) உலக ஆசிரியர் தின வலைத்தளம் 
பகுப்பு:அக்டோபர் சிறப்பு நாட்கள்
பகுப்பு:செப்டம்பர் சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
ஜோக்கர் துளசி

** ஜோக்கர் துளசி** (*Joker Thulasi*) என்பவர் ஒரு இந்திய நடிகர் ஆவார். இவர் தமிழ்த் திரைப்படங்கள் மற்றும் தொலைக்காட்சிகளில்  பணியாற்றி வருகிறார். 11 ஏப்ரல் 1976 இல் வெளியான தேவராஜ்-மோகன் இயக்கிய தமிழ்த் திரைப்படமான “உங்களில் ஒருத்தி” படத்தில் துளசி அறிமுகமானார். ஒரு மூத்த நடக நடிகராகவும், திரைப்பட நடிகராகவும் பல தசாப்தங்களாக இருந்துவருகிறார். இவர் கீழ்கண்ட நன்கு அறியப்பட்ட திரைப்படங்களில் தோன்றியுள்ளார்; தமிழச்சி, இளைஞர் அணி, உடன் பிறப்பு, அவதார புருஷன் மற்றும் மண்ணைத் தொட்டு கும்பிடனும் . பல படங்களில் இவரது நடிப்பு குறிப்பாக " திருமதி பழனிச்சாமி " இல் பாராட்டப்பட்டது, இது 1992 ஆம் ஆண்டின் சிறந்த படங்களில் அது ஒன்றாகும்.

## ஆரம்ப கால வாழ்க்கை
இவர்  தமிழ்நாட்டின், சென்னையில் பிறந்தார். ஆரம்ப நாட்களில், இவர் நாடக நடிகராக இருந்தார். சென்னையில் உள்ள கண்மணி நாடகக் குழுவின் முதல் நடிகர் இவர் ஆவார். பின்னர், இவர் உங்களில் ஒருதி திரைப்படத்தில் திரைப்பட நடிகராக அறிமுகமாகி நடித்து வருகிறார்.

## திரைப்பட வாழ்க்கை
மனோஜ் குமார் இயக்கிய ராம்கி மற்றும் சீதா ஆகியோருடன் தமிழ்த் திரைப்படமான “ மருது பாண்டி ” படத்தில் துளசி முன்னணி நடிகராக நடிகராக அறிமுகமானார்.

## தொலைக்காட்சி வாழ்க்கை
துளசி தற்போது தமிழ் தொலைக்காட்சி தொடர்களில் துணை வேடங்களில் நடித்து வருகிறார்.  அவரது குறிப்பிடத்தக்க தொடர்கள்

* கோலங்கள்
* வாணி ராணி
* கேளடி கண்மணி
* முத்தராம்
* கஸ்தூரி
* நாணல்
* மாதவி
* அழகு

## திரைப்படவியல்
*இது ஒரு பகுதி திரைப்படவியல் மட்டுமே.* *நீங்கள் இதை விரிவாக்கலாம்.*

## குறிப்புகள்


## வெளி இணைப்புகள்

* https://www.imdb.com/name/nm8909681/

பகுப்பு:வாழும் மக்கள்
பகுப்பு:சென்னை நடிகர்கள்
கீர்த்தனா

**கீர்த்தனா** (*Keerthana*) என்பவர் ஒரு இந்திய திரைப்பட நடிகை ஆவார். 1990 களில் தமிழ், தெலுங்கு, மலையாள மொழிகளில் முன்னணி கதாபாத்திரங்களிலும், துணை வேடங்களையும் நடித்துள்ளார். 1992 ஆம் ஆண்டில் *[[நாளைய தீர்ப்பு]]* மூலம் இவர் தமிழ்த் திரைப்படத் துறையில் நுழைந்தார், இது முன்னணி நடிகராக விஜய் நடித்த முதல் படமாகும்.

## பகுதி திரைப்படவியல்

### தொலைக்காட்சி

## குறிப்புகள்

## வெளி இணைப்புகள்
*

பகுப்பு:தமிழ்த் தொலைக்காட்சி நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
சோனல் அம்பானி

**சோனல் அம்பானி** (Sonal Ambani) ஒரு இந்திய எழுத்தாளர் ஆவார். தாய்-மகள் உறவைக் கொண்டாடும் ஒரு புகைப்பட இதழில் மதர்ஸ் அண்டு டாட்டர்ஸ் என்ற தொடர் வெளிவந்தது. 2004ஆம் ஆண்டில் இவர் மிகவும் பிரபலமானவர். மதர்ஸ் அண்டு டாட்டர்ஸ் தொடரின் தொடர்ச்சியாக *ஃபாதர்ஸ் அண்டு சன்ஸ்* என்ற தொடரை முடித்த போது அம்பானி தனது குழந்தைகளுக்கு அதைப் படிப்பதற்கு வழிகாட்டினார். *குழந்தைகள் மற்றும்  பதின்வயது இளைஞர்களுக்கு நிதி சேவைகளை வழங்குவதற்கான அமைப்புகள் மற்றும் முறைக்கான* காப்புரிமையையும் இவர் பெற்றுள்ளார்.

2010ஆம் ஆண்டில் அகமதாபாத்தில் உள்ள எப்ஐசிசிஐ இன் பெண்கள் அமைப்பான எப்எல்ஓ இன் தலைவராக இவர் பெயரிடப்பட்டார்.

சோனல் அம்பானி ஒரு திறமையான கலைஞரும் ஆவார், தொடர்ச்சியான பெரிய அளவிலான விலங்கு சிற்பங்கள் அவரது படைப்புகளில் அடங்கும். இவரது ஒவ்வொரு படைப்பின் பின்னணியிலும் சமாதானத்திற்கான அடையாளத்தைக் கொண்டிருக்கும்.

## மேற்கோள்கள்

பகுப்பு:வாழும் மக்கள்
பகுப்பு:இந்திய எழுத்தாளர்கள்
வாணி விசுவநாத்

**வாணி விஸ்வநாத்** (*Vani Viswanath*, பிறப்பு 13 மே 1971) என்பவர் ஒரு இந்திய திரைப்பட நடிகை ஆவார். இவர் டி. வி. சந்திரன் இயக்கிய *சூசன்னா* படத்தில் நடித்ததற்காக 2000 ஆம் ஆண்டில் இரண்டாவது சிறந்த நடிகைக்கான கேரள மாநில திரைப்பட விருதை வென்றார் . இவர் மோலிவுட்டின் "அதிரடி ராணி" என்று அழைக்கப்பட்டார். 2017 ல் ஆந்திராவில் தெலுங்கு தேசம் கட்சியில் சேர்ந்தார்.

## ஆரம்ப கால வாழ்க்கை
1971 ஆம் ஆண்டில் கேரளத்தின் திருச்சூரில் உள்ள ஒல்லூரில் உள்ள  மலையாளி பெற்றோர்களான தாத்துவீட்டில் சோதிடரான விஸ்வநாதன் மற்றும் ஜிரோஜா ஆகியோரின் ஐந்து குழந்தைகளில் நான்கானவராக வாணி பிறந்தார். ஒல்லூரில் உள்ள செயின்ட் ரபேல் கான்வென்ட் பெண்கள் உயர்நிலைப் பள்ளியிலும், பின்னர் சென்னையிலும் தனது பள்ளிப் படிப்பை மேற்கொண்டார். இவருக்கு 13 வயதாக இருந்தபோது, இவர் ஒரு நடிகையாவார், மேலும் இவர் அரசியலில் நுழைவார் என்று இவரின் தந்தை சோதிடம் மூலம் கணித்தார்.

## தொழில்
மலையாளம் மற்றும் தெலுங்கு திரைப்படங்களில் இவர் முக்கியமாக நடித்துள்ளார். இவர் *தி கிங்* படத்தில் மம்மூட்டியுடன் நடித்தார். கன்னடம் மற்றும் தமிழ்த் திரைப்படங்களிலும் தோன்றினார். இவர் தென்னிந்தியாவில் இவரது காலத்தின் பெரிய நட்சத்திரங்களில் ஒருவராக இருந்தார். தெலுங்கு திரையுலக உச்ச நட்சத்திரம், சிரஞ்சீவியுடன் அவரது டோலிவுட் படமான *கரான மொகுடு* மிகப்பெரிய வெற்றியைப் பெற்றது. வாணி தற்காப்பு கலைகளில் பயிற்சி பெற்றவர். படங்களில் பல ஆண்களுடன் சண்டைக் காட்சிகளில் நடித்துள்ளார். உச்ச சந்சத்திரமான மிதுன் சக்கரவர்த்தியுடன் *ஜங்* மற்றும் *பீஷ்மா* என்னும் இரண்டு இந்தி படங்களிலும் வாணி நடித்துள்ளார்.

## தனிப்பட்ட வாழ்க்கை
பாபுராஜுடன் பல படங்களில் இணைந்து நடித்த இவர்களிருவரும் காதலித்தனர். இந்த இணை 2002 இல் திருமணம் செய்துகொண்டது. இவர்களுக்கு ஆர்ச்சா (2002 இல் பிறந்தார்) ஆத்ரி (2008 இல் பிறந்தார்) என்ற இரு பிள்ளைகள் பிறந்தனர்.

## விருதுகள்

; கேரள மாநில திரைப்பட விருதுகள்

* 2000 - *சூசன்னா* படத்தில் நடித்தற்காக இரண்டாவது சிறந்த நடிகை

## திரைப்படவியல்

### தமிழ்

# *[[மண்ணுக்குள் வைரம்]]* (1986) (அறிமுக படம்) சின்னாதயியாக
# *[[நல்லவன் (1988 திரைப்படம்)|நல்லவன்]]* (1988) ராதாவாக
# *[[பூந்தோட்ட காவல்காரன்]]* (1988)
# *[[தாய் மேல் ஆணை]]* (1988) விஜயாவாக
# *[[இது எங்கள் நீதி]]* (1988)
# *[[சங்கு புஷ்பங்கள் (திரைப்படம்)|சங்கு புஷ்பங்கள்]]* (1989)
# *மை இந்தியா* (1997) 
# *[[ஜெயா (திரைப்படம்)|ஜெயா]]* (2002)
# *[[இதயத்திருடன் (திரைப்படம்)|இதயத்திருடன்]]* (2005) சுதாராணியாக

## தொலைக்காட்சி

* *மேட்டோருவள்* (2010) *அண்ணியாக* ( சூர்யா டிவி )
* காயத்ரி தேவியாக *காற்றினிலே வரும் கீதம்* ( சன் டிவி (இந்தியா) )

## குறிப்புகள்

## வெளி இணைப்புகள்

* 
* 
* எம்.எஸ்.ஐ.யில் வாணி விஸ்வநாத்

பகுப்பு:தமிழ்த் தொலைக்காட்சி நடிகைகள்
பகுப்பு:இந்திய நடிகர்-அரசியல்வாதிகள்
பகுப்பு:மலையாள அரசியல்வாதிகள்
பகுப்பு:இந்தித் திரைப்பட நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வாழும் மக்கள்
பகுப்பு:1968 பிறப்புகள்
பிரபாத் குமார்

**பிரபாத் குமார்** (Prabhat Kumar) ஒரு இந்திய அரசியல்வாதி மற்றும் ஓய்வு பெற்ற அரசு ஊழியர். 1963 பணித்தொகுப்பின் இந்திய ஆட்சிப் பணி அதிகாரி ஆவார். அவர் 1998 மற்றும் 2000 க்கு இடையில் அமைச்சரவை செயலாளராகப் பணியாற்றினார். நவம்பர் 2000 இல் ஜார்க்கண்ட் மாநிலத்தை உருவாக்கிய பின்னர், அவர் முதல் ஆளுநராக நியமிக்கப்பட்டார்.

## வாழ்க்கை விவரங்கள்
குமார் உத்தரபிரதேசத்தின் அலகாபாத்தில் பிறந்து வளர்ந்தார். 1963 குழுவின் இந்திய ஆட்சிப் பணி அலுவலரும் மற்றும் உத்தரபிரதேச அணியைச் சார்ந்தவர் ஆவார். குமார் அமைச்சரவை செயலாளராகப் நியமிக்கப்படுவதற்கு முன்பு ஜவுளி அமைச்சகத்தின் செயலாளராக பணியாற்றினார்.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:ஜார்க்கண்ட் ஆளுநர்கள்
பகுப்பு:1940 பிறப்புகள்
பகுப்பு:வாழும் மக்கள்
கோவை செந்தில்

**கோவை செந்தில்** (*Kovai Senthil*) என்று திரைப்படங்களில் அறியப்பட்ட **குமாரசாமி**, தமிழ் திரைப்படக் குணச்சித்திர நடிகராவார். இவர் பாக்யராஜின் *[[ஒரு கை ஓசை]]* தொடங்கி தமிழ் படங்களில் நடித்துள்ளார். இவர் 400 க்கும் மேற்பட்ட தமிழ் படங்களில் நடித்துள்ளார்.

## தொழில்
கோவை செந்தில் தனது தொழில் வாழ்க்கையில், பாக்யராஜுடன் *[[ஆராரோ ஆரிரரோ]]* மற்றும் *[[அவசர போலீஸ் 100 (திரைப்படம்)|அவசர போலீஸ் 100]]* உள்ளிட்ட பல படங்களில் நடித்துள்ளார். *[[இது நம்ம ஆளு]]*, *[[படையப்பா]]*, *[[அவ்வை சண்முகி]]*, *[[கோவா (திரைப்படம்)|கோவா]]* உள்ளிட்ட பல குறிப்பிடத்தக்க படங்களில் நடித்துள்ளார்.

## தேர்ந்தெடுக்கப்பட்ட திரைப்படவியல்
*இந்த பட்டியல் முழுமையடையாது; இதை விரிவாக்குவதன் மூலம் நீங்கள் உதவலாம்.*

**[[ஒரு கை ஓசை]]* (1980)
**[[மௌன கீதங்கள்]]* (1981)
**[[இது நம்ம ஆளு]]* (1988)
**[[௭ன் ரத்தத்தின் ரத்தமே]]* (1989)
**[[ஆராரோ ஆரிரரோ]]*
**[[பாலைவன பறவைகள்]]* (1990)
**[[அவசர போலீஸ் 100 (திரைப்படம்)|அவசர போலீஸ் 100]]* 
**[[தாலாட்டு கேக்குதம்மா]]* (1991)
**[[சின்ன பசங்க நாங்க]]* (1992) வெள்ளைச்சாமியாக
**[[கோகுலம் (திரைப்படம்)|கோகுலம்]]* ஒளிப்படக்கூடத்துக்கு வரும் வாடிக்கையாளராக
**[[ராஜகுமாரன் (திரைப்படம்)|ராஜகுமாரன்]]* (1994)
**[[என் ராஜாங்கம்]]*
**[[என் ஆசை மச்சான்]]*
**[[மேட்டுப்பட்டி மிராசு]]*
**[[சத்தியவான் (திரைப்படம்)|சத்தியவான்]]*
**[[நாட்டாமை (திரைப்படம்)|நாட்டாமை]]*
**[[வா மகளே வா (திரைப்படம்)|வா மகளே வா]]*
**[[மணி ரத்னம் (திரைப்படம்)|மணி ரத்னம்]]* நடத்துனராக
**[[தேவா (1995 திரைப்படம்)|தேவா]]* (1995) கோயில் பூசாரியாக
**[[மைனர் மாப்பிள்ளை]]* (1996) பேருந்து நடத்துநராக
**[[அவ்வை சண்முகி]]* (1996)
**[[மூவேந்தர் (திரைப்படம்)|மூவேந்தர்]]* (1998) ஜோசியராக
**[[நட்புக்காக]]* ஐயராக
**[[உன்னிடத்தில் என்னை கொடுத்தேன்]]*  வீட்டு உரிமையாளராக
**[[அண்ணன் (திரைப்படம்)|அண்ணன்]]* (1999) ஐயாக்கண்ணாக
**[[படையப்பா]]* கிராமத்து மனிதராக
**[[காதலர் தினம் (திரைப்படம்)|காதலர் தினம்]]*
**[[சிம்மாசனம் (2000 திரைப்படம்)|சிம்மாசனம்]]* (2000)
**[[ஜங்ஷன் (திரைப்படம்)|ஜங்ஷன்]]* (2002) பாமாவின் தந்தையாக
**[[உன்னை நினைத்து]]* (2002) தயாரிப்பாளரின் பைத்தயக்கார மகனாக
**[[ஸ்டைல்]]* சாமியாக
**[[லேசா லேசா]]* (2003)
**[[ஜூட்]]* (2003) மருத்துவராக
**[[சூரி (2003 திரைப்படம்)|சூரி]]* (2003) ஐயராக
**[[ஏய் (திரைப்படம்)|ஏய்]]* (2004) ஆச்சாரியாக
**[[தீயவன்]]* (2008) அறிவின் தந்தை
**[[பிஞ்சு மனசு]]* (2009) ரிக்சாக்காரர்
**[[கோவா (திரைப்படம்)|கோவா]]* (2010)
* *[[மின்சாரம் (திரைப்படம்)|மின்சாரம்]]* (2011) தமிழ் பேராசரியர்
* *[[பூஜை (திரைப்படம்)|பூஜை]]* (2014) 
**[[அதிபர் (திரைப்படம்)|அதிபர்]]* (2015) தரகராக
**[[தரிசு நிலம்]]* (2017)
**[[அன்புடன் அன்பரசி]]* (2016) மீசைக்காரனாக
**[[அய்யனார் வீதி]]* (2017)

## இறப்பு
வயது மூப்பு தொடர்பான பிரச்சினைகள் காரணமாக கோவை செந்தில் 2018 இல் இறந்தார். இவரது மரணத்தின் போது இவருக்கு 74 வயது.

## குறிப்புகள்

## வெளி இணைப்புகள்
*

பகுப்பு:2018 இறப்புகள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு நடிகர்கள்
பகுப்பு:ஊர்ப் பெயரால் அறியப்படும் மக்கள்
பிரதீப் குமார் கியாவாலி

**பிரதீப் குமார் கியாவாலி** (    ) ஒரு நேபாள அரசியல்வாதி ஆவார். இவர் நேபாளப் பொதுவுடைமைக் கட்சியைச் சேர்ந்தவர் (ஒருங்கிணைந்த மார்க்சிச-லெனினிஸ்ட்) ஆவார். இவர் கட்சியின் மத்திய குழு உறுப்பினர் ஆவார். 2008 நாடாளுமன்றத் தேர்தலில் அவர் குல்மி -2 தொகுதியில் இருந்து தேர்ந்தெடுக்கப்பட்டார், 24345 வாக்குகளைப் பெற்றார் 

2008 சட்டமன்றத் தேர்தலில் அவர் குல்மி -2 தொகுதியில் இருந்து 23253 வாக்குகளைப் பெற்று தேர்ந்தெடுக்கப்பட்டார். தற்போது அவர் நேபாள வெளியுறவு அமைச்சராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:நேபாள அரசியல்வாதிகள்
மூவெத்திலமோனியம் அசிட்டேட்டு

**மூவெத்திலமோனியம் அசிட்டேட்டு** *(Triethylammonium acetate)* என்பது (CH3CH2)3NHOCOCH3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எளிதில் ஆவியாகின்ற ஒரு தாங்கல் முகவராக இச்சேர்மம் கருதப்படுகிறது. இதை தண்ணீர் அதிகம் சேர்த்து நீர்த்த கரைசலாக மாற்றும்போது கரைசலின் அமிலக் கார குறியீட்டு மதிப்பை (pH) 7 என்ற மதிப்பாகவே பராமரிக்கிறது. 
## மேற்கோள்கள்


பகுப்பு:அசிட்டேட்டுகள்
பகுப்பு:அமோனியம் சேர்மங்கள்
லூயிஸ் லெட்டரியர்

**லூயிஸ் லெட்டரியர்** () (பிறப்பு: சூன் 17, 1973) என்பவர் பிரான்ஸ் நாட்டு திரைப்படத் தயாரிப்பாளர் மற்றும் இயக்குநர் ஆவார். இவர் ஹல்க் 2 (2008), மர்மதேசம் (2010), நௌ யூ ஸீ மீ (2013) போன்ற திரைப்படங்களில் பணியாற்றியுள்ளார்.

## இயக்குநராக
* அன்லீஷ்ட் (2005)
* டிரான்ஸ்போர்ட்டர் 2 (2005)
* ஹல்க் 2 (2008)
* மர்மதேசம் (2010)
* நௌ யூ ஸீ மீ (2013)
* கிரிம்ஸ்பி (2016)

## மேற்கோள்கள்

## வெளி இணைப்புகள்
*

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:திரைப்படத் தயாரிப்பாளர்கள்
பகுப்பு:திரைப்பட இயக்குநர்கள்
இந்திரஜா

**இராஜாத்தி** என்ற இயற்பெயரைக் கொண்ட **இந்திரஜா** என்ற திரைப் பெயரைக் கொண்டவர் இந்திய திரைப்பட நடிகையாவார். இவர் தெலுங்கு மற்றும் மலையாளம் படங்களில் நடித்ததற்காக சிறப்பாக அறியப்பட்டுள்ளார். இவர் ஒரு சில தமிழ் மற்றும் கன்னட படங்களிலும் சில தொலைக்காட்சி நிகழ்ச்சிகளிலும் நடித்துள்ளார்.

## ஆரம்ப கால வாழ்க்கை
இந்திராஜாவின் உண்மையான பெயர் இராஜத்தி என்பதாகும். இவர் தமிழ்நாட்டின் சென்னையில் ஒரு கருநாடக இசைக் குடும்பத்தில் பிறந்தார். இவர் மூன்று சகோதரிகளில் மூத்தவர், மற்ற இருவர் பாரதி மற்றும் சோபா என்பவர்களாவர். பள்ளி நாட்களில், இவர் பாடல் மற்றும் நாடக போட்டிகளில் பரிசுகளை வென்றுள்ளார். பயிற்சிபெற்ற பாரம்பரிய இசைப் பாடகரும், நடனக் கலைஞரான இவர் குச்சிப்புடி நடன வடிவத்தை மாதவபெட்டி மூர்த்தியிடம் கற்றுக்கொண்டார். இவர் ஒரு பத்திரிகையாளராக ஆகவேண்டுமென்று தயாராகி கொண்டிருந்தார். இவர் *தக்க திமி தா* போன்ற தொலைக்காட்சி நிகழ்ச்சிகளை தொகுத்து வழங்கியுள்ளார்.

## தொழில்
ரஜினிகாந்த் நடித்த உழைப்பாளி படத்தில் இந்திரஜா குழந்தை நட்சத்திரமாக அறிமுகமானார். வளர்ந்த பிறகு இவர் நடித்த முதல் திரைப்படமான ஜந்தர் மந்தர், படத்தில்  இவரது கதாபாத்திரத்தின் பெயரான 'இந்திரஜா' என்பதையே தன் திரைப் பெயராக ஏற்றுக்கொண்டார். பின்னர், எஸ். வி. கிருஷ்ண ரெட்டியின் *யமலீலா* இவரை உடனடி நட்சத்திரமாக *மாற்றியது*. இப்படம் ஓராண்டு கடந்தும் ஓடியது. இவர் *[[தடயம்]]* மற்றும் *[[ராஜாவின் பார்வையிலே]]* ஆகிய படங்களில் நடித்தார். ஆனால் இந்த இரண்டு திரைப்படங்களுக்கும் வெற்றிப் படங்களாக அமையாததால் தமிழ்த் திரைப்படங்களில் மேலும் முன்னேற முடியவில்லை.

இவர் பல வெற்றிகரமான மலையாளப் படங்களில்  கதாநாயகியாக நடித்திருக்கிறார். அவற்றில் 1999 ஆண்டில் மோகன்லாலடன் இண்ந்து நடித்த அதிரடி நாடகப் படமான உஸ்த்த், 2002 ஆண்டில் சுரேஷ் கோபியுடன் இணைந்து திகில் குற்றவியல் திரைப்படமான *எப்.ஐ.ஆர்*, 2002 ஆண்டில் மம்மூட்டியுடன் இணைந்து நகைச்சுவை-நாடகப்படமான குரோனிக் பேச்சிலர், 2004 ஆண்டில் ஜெயராமுக்கு ஜோடியாக நகைச்சுவை நாடகப்படமான மயிலாட்டம்,  2005 ஆண்டில் கலாபவன் மணியுடன் இணைந்து நடித்த *பென் ஜான்சன்* போன்றவை குறிப்பிடத்தக்க படங்களாகும்.  திருமணத்திற்கு பிறகு ஒரு இடைவெளிக்குப் பிறகு, பல தெலுங்குத் திரைப்படங்களில் சில குறிப்பிடத்தக்க பாத்திரங்களை ஏற்று இவர் திரையுலகத்துக்குத் திரும்பியுள்ளார்.

## தனிப்பட்ட வாழ்க்கை
இந்திரஜா 7 செப்டம்பர் 2005 அன்று நடிகர் முகமது அப்சரை திருமணம் செய்து கொண்டார். தம்பதியருக்கு ஒரு மகள் உள்ளார்.

## திரைப்படவியல்

### படங்கள்

### தொலைக்காட்சி

## குறிப்புகள்

பகுப்பு:தமிழ்த் தொலைக்காட்சி நடிகைகள்
பகுப்பு:தெலுங்குத் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வாழும் மக்கள்
இராணிபௌவா

**இராணிபௌவா** *(Ranipauwa)* நேபாள நாட்டின் முசுதாங் மாவட்டத்திலுள்ள ஒரு நகரமாகும். முன்னதாக முசுதாங் இராச்சியத்தில் இப்பகுதி  இடம்பெற்றிருந்தது. கடல் மட்டத்திலிருந்து சுமார் 12140 அடி உயரத்தில் (3700 மீட்டர்) இராணிபௌவா நகரம் அமைந்துள்ளது.
  
இங்கு ஏராளமான உணவு விடுதிகள், விருந்தினர் மாளிகைகள், சிற்றுண்டியகங்கள்,  உணவகங்கள் மற்றும் நினைவு பரிசு கடைகள் உள்ளன. முக்திநாத் கோயிலுக்கு செல்லும் வழியில் இந்நகரம் உள்ளதால் உலகெங்கிலும் உள்ள இந்து மற்றும் புத்தமத புனிதப்  பயணிகள் இங்கு வருகைதருகின்றனர். மத்திய நேபாளிலுள்ள பிரபலமான மலையேறும் பாதையான அன்னபூர்ணா சுற்று வழியாகச் செல்லும் மலையேறிகளுக்கு இராணிபௌவா ஒரு தங்குமிடமாகும். திண்மப் பாறைத்தொகுதியான அன்னபூர்ணா- இமால் மலைப்பகுதியைச் சுற்றி அன்னபூர்ணா சுற்றுப்பாதை செல்கிறது. கடிகார திசையில் மலையேறும் போது கடல் மட்டத்திலிருந்து 17769 அடி (5416 மீட்டர்) உயரத்திலுள்ள தோரோங்-லா-கணவாயைக் கடப்பதற்கு முன்பாக இப்பாதையிலுள்ள கடைசி நகரம் இராணிபௌவா நகரமேயாகும். 

உண்மையில் இராணிபௌவா  நகரம் சுற்றுலாப் பயணிகளை  ஈர்க்கின்ற ஒரு நகரமல்ல. மிகக் குறைந்த அளவில் பாரம்பரிய கட்டிடங்களும் ஏராளமான நவீன கற்காரையால் கட்டப்பட்ட உணவு விடுதிகளும் பிற சுற்றுலா கட்டிடங்களுமே இந்நகரில்  ஆதிக்கம் செலுத்துகின்றன. மிகவும் சுமாரான உள்கட்டமைப்பு வசதிகளும் உள்வரும் சாலைகளும்  உள்ளூர் வீதிகளும் நடைபாதைகளற்று காணப்படுகின்றன. மின்சார வசதி எப்போதும் நம்பகமானதாக இருக்காது.

## மேற்கோள்கள்

பகுப்பு:இமயமலைத் தொடர்
அன்கி (மென்பொருள்)

**அன்கி** (Anki) என்பது ஒரு இலவச மற்றும் திறந்த-மூல மின்னட்டை நிரலாகும். இது மீண்டும் மீண்டும் தோன்றும் வகையில், புலனறிவியல் நுட்பத்தினைப் பயன்படுத்தி விரைவான மற்றும் நீண்டகாலம் மனதில் நிற்கும் வண்ணம்  மனப்பாடம் செய்வதற்கான நுட்பமாகும்.  அன்கி என்பது (   ) "மனப்பாடம்" என்பதற்கான சப்பானிய சொல் ஆகும்.  1980 களின் பிற்பகுதியில் *சூப்பர்மெமோவிற்காக* உருவாக்கப்பட்ட SM2 வழிமுறை, நிரலில் குறிப்பிட்ட இடைவெளியில் மீண்டும் மீண்டும் தோன்றும் வகையிலான மின்னட்டைகளைக் காண்பிக்கும் வகையில் இந்த நிரல் அமைக்கப்பட்டுள்ளது. பயனர்களின் விருப்பத்திற்கும் வேகத்திற்கும் ஏற்ப அட்டைகளில் முன்னுரிமைகளை அனுமதிப்பதற்கும்,மின்னட்டைகளைக்  காண்பிப்பதற்கும் அன்கி  படிமுறைத் தீர்வு மாற்றியமைக்கப்ப்ட்டுள்ளது. இந்த மின்னட்டைகள் மீயுரைக் குறியிடு மொழியைப் பயன்படுத்தி வழங்கப்படுகின்றன, மேலும் அவை உரை, படங்கள், ஒலிகள், நிகழ்படங்கள்,  மற்றும் *லாடெக்ஸ்* சமன்பாடுகளை உள்ளடக்கியிருக்கலாம். அட்டைகளின் தளங்கள், பயனரின் புள்ளிவிவரங்களுடன், திறந்த *SQLite* வடிவத்தில் சேமிக்கப்படுகின்றன.

## அலைபேசி பதிப்புகள்
பின்வரும் திறன்பேசி/ கைக் கணினி மற்றும் வலை பயனர் சேவையர் கணினி பதிப்பிற்கு துணை நிரல்களாக கிடைக்கின்றன:   

* ஐபோன், ஐபாட் டச் அல்லது ஐபாட் (பணம்) க்கான அன்கிமொபைல் 
* அன்கிவெப்  (ஆன்லைன் சேவையகம், பயன்படுத்த இலவசம்; துணை நிரல் மற்றும் மேல் வழங்கி ஆகியவை அடங்கும்)
* ஆண்ட்ராய்டுக்கான அன்கிடிராய்ட்  (இலவசமாக, GPLv3 இன் கீழ்; நிக்கோலா ரவுல் எழுதியது)

## வரலாறு
மென்பொருள் மேம்பாட்டாளர் டேமியன் எல்ம்ஸ் , அன்கி பற்றி அக்டோபர் 5, 2006 இல் குறிப்பிட்டது தான் மிகப் பழமையான குறிப்பாக 2011 இல் அறியப்பட்டது. இதுவே அன்கி மென்பொருள் உருவாக்கப்பட்ட நாளாக கருதப்படுகிறது. 

பதிப்பு 2.0 அக்டோபர் 6, 2012 அன்று வெளியிடப்பட்டது.

பதிப்பு 2.1 6 ஆகஸ்ட் 2018 அன்று வெளியிடப்பட்டது.

## சான்றுகள்

## மேலும் படிக்க

*  (part 2)
* 
*  
* 
* 
* 
* 

## வெளி இணைப்புகள்

* 
* SM2 அல்காரிதம்
* அன்கி அல்காரிதம்
* AnkiDroid 
* அன்கி பிரேசில்
பகுப்பு:கல்வி மென்பொருள்
பகுப்பு:இலவச கல்வி மென்பொருள்
பத்மா வசந்தி

**பத்மா வசந்தி** (Padma Vasanthi) கன்னட திரையுலகில் ஒரு இந்திய திரைப்பட நடிகையாவர். ஒரு நடிகையாக பத்மா வசந்தியின் சில படங்களில் *மனாச சரோவரா* (1982) *பெட்டாடா ஹூவு* (1985), *முசான்ஜே மாது* (2008) ஆகியவை அடங்கும்.

## விருதுகள்
*மானச சரோவர* என்ற கன்னடப் படத்தில் நடித்ததற்காக 1982–83ஆம் ஆண்டின் சிறந்த நடிகையாக கர்நாடக மாநில திரைப்பட விருது வழங்கப்பட்டது .

## தொழில்
பத்மா வசந்தி கன்னட துறையில் 130க்கும் மேமேடை நாடங்கள் / தொலைக்காட்சித் தொடர்களில் ஒரு பகுதியாக இருந்து வருகிறார்.

## மேலும் காண்க
*கன்னடத் திரைப்படத்துறை
*இந்தியத் திரைப்படத்துறை

## குறிப்புகள்

## வெளி இணைப்புகள்
*
* Filmography of Padma Vasanthi on *chiloka.com*
* Biography of Padma Vasanthi on *nettv4u.com*
* Biography of Padma Vasanthi on *filmibeat.com*

பகுப்பு:கன்னடத் தொலைக்காட்சி நடிகைகள்
பகுப்பு:கர்நாடக நடிகைகள்
பகுப்பு:கன்னட மக்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
கெஜ்ரி அனுமான் கோயில்

**கெஜ்ரி ஹனுமான் கோயில்** (Khejri Hanuman Temple)  இந்திய மாநிலமான ராஜஸ்தானில் கங்கநகர் மாவட்டத்தில் உள்ள சூரத்கர் அரசு கல்லூரி அருகே அமைந்துள்ள கோயிலாகும். இது நகரின் சுற்றுலாத் தலங்களில் ஒன்றாகும். இந்தக் கோயிலின் ஒவ்வொரு செவ்வாய் மற்றும் சனிக்கிழமையும் வாரத்தின் பரபரப்பான நாட்கள் ஆகும். அனுமன் ஜெயந்தி அன்று சமையல் பணியைச் செய்வதற்கு சமூக சமையலறை ஏற்பாடு செய்யப்பட்டுள்ளது. ஹனுமான் கெஜ்ரி கோயில் மணல் திட்டுகளில் அமைந்துள்ளதால் சுயமி மண்டலத்திற்கும் பெயர் பெற்றதாகும். பொதுமக்கள் அருகிலுள்ள மணல் திட்டுகளில் சிறிது நேரம் செலவிடுகிறார்கள்.  

## மேற்கோள்கள்

 
பகுப்பு:இராஜஸ்தான் இந்துக் கோயில்கள்
சிக்னல்

**சிக்னல்** (Signal ) என்பது சிக்னல் அறக்கட்டளை மற்றும் சிக்னல் மெசஞ்சர் உருவாக்கிய பன்னியக்குதள மறையாக்க செய்தியிடல் சேவையாகும் .  இணையத்தைப் பயன்படுத்தி கணினிக் கோப்புகள், குரல் குறிப்புகள், படங்கள் மற்றும் நிகழ்படங்களை  ஒருவருக்கொருவர் மற்றும் குழு செய்திகளை அனுப்ப வகை செய்கிறது. ஒருவருக்கொருவர் மற்றும் குழு குரல் மற்றும் நிகழ்பட அழைப்புகளைச் செய்ய இயலும்  மற்றும் ஆண்ட்ராய்டு இயங்குதள பதிப்புகளில் இதனை விரும்பினால் ஒரு குறுஞ்செய்திச் சேவையாகப் பயன்படுத்த முடியும். 

சிக்னல் நிலையான செல்லுலார் தொலைபேசி எண்களை அடையாளங் காட்டிகளாகப் பயன்படுத்தி , ஆதியந்த மறையீடு  மூலமாக  அனைத்து சிக்னல் பயனர்களின் தகவல் தொடர்புகளையும் பாதுகாக்கிறது. பயனர்கள் தங்கள் அலைபேசி தொடர்புகளின் அடையாளத்தையும் தரவு சேனலின் ஒருமைப்பாட்டையும் சுயாதீனமாக சரிபார்க்க இயலும்.  

இலாப நோக்கற்ற சிக்னல் அறக்கட்டளையை பிரையன் ஆக்டன் என்பவரால் 50 மில்லியன் டாலரில், பிப்ரவரி 2018 இல் தொடங்கப்பட்டது. ஜூன் 2020 கணக்கின்படி  இந்த செயலியினை 32.4 மில்லியனுக்கும் அதிகமான முறை பதிவிறக்கங்கள் செய்யப்பட்டுள்ளன. டிசம்பர் 2020 அன்றைய நிலவரப்படி 20 மில்லியன் மாத உத்வேக ஊடகப் பயன்பாட்டாளர்கள் இருந்துள்ளனர். 

## வரலாறு
ஆதியந்த மறையீடு செய்தி  சிக்னல் சேவை 2014 இல் பிரையன் ஆக்டன் என்பவரால் தொடங்கப்பட்டது, மேலும் இது 2019 மற்றும் 2020 ஆம் ஆண்டுகளில் மிகவும் பரவலாகப் பயன்படுத்தப்பட்டது. 

### 2013–18:ஓபன் விஸ்பர் சிஸ்டம்ஸ்

ஓபன் விஸ்பர் சிஸ்டம்ஸ் வலைத்தளம் ஜனவரி 2013 இல் தொடங்கப்பட்டது. 

பிப்ரவரி 2014 இல், ஓபன் விஸ்பர் சிஸ்டம்ஸ்  இரண்டாவது பதிப்பை அறிமுகப்படுத்தியது, இது ஆதியந்த மறையீடு  குறியாக்கப்பட்ட குழு அரட்டை மற்றும் உடனடி செய்தியிடல் திறன்களைச் சேர்த்தது. 

மே 2010 இல் தொடங்கப்பட்டதிலிருந்து  மார்ச் 2015 வரை, சிக்னலின் ஆண்ட்ராய்டு பதிப்பு (பின்னர் *டெக்ஸ்ட் செக்யூர்* என்று அழைக்கப்பட்டது) மறைகுறியாக்கப்பட்ட  எம்எம்எஸ் செய்தியிடலுக்கான ஆதரவை உள்ளடக்கியது. 

## இதனையும் காண்க
* பிரையன் ஆக்டன்
## சான்றுகள்


## நூலியல்

* 
* 
* 
*  
* 

## வெளி இணைப்புகள்

* 
பகுப்பு:ஐஓஎஸ் மென்பொருட்கள்
பகுப்பு:பல்லியக்குதள மென்பொருட்கள்
பகுப்பு:விண்டோசு மென்பொருட்கள்
பகுப்பு:கட்டற்ற மற்றும் திறமூல மென்பொருள்கள்
பகுப்பு:ஆண்ட்ராய்டு மென்பொருட்கள்
சிங்கிலிப்பட்டி

**சிங்கிலிப்பட்டி** (*Singilipatti*)   என்பது இந்தியாவின்,  தமிழ்நாட்டின், நாமக்கல் மாவட்டத்தில் உட்பட்ட  ஒரு சிற்றூர் ஆகும். இந்த ஊரானது மாவட்ட தலைநகரான நாமக்கல்லில் இருந்து மூன்று கி.மீ. தெற்கிலும், மாநிலத் தலைநகரான சென்னையிலிருந்து 357 கி.மீ. தொலைவிலும்  உள்ளது. 

## விளக்கம்
நாமக்கல்- திருசெங்கோடு சாலையில் உள்ள இந்த ஊரில் 500 க்கும் மேற்பட்ட குடியிருப்புகளும், 5000 க்கும் மேற்பட்ட மக்களும் வசித்து வருகின்றனர். இந்த ஊரில் கடந்த 100 ஆண்டுகளுக்கும் மேலாக பொங்கல் விழாவை கொண்டாடுவதில்லை. 100 ஆண்டுகளுக்கு முன் இந்த ஊர் மக்கள் ஒன்றி திரண்டு கோயிலில் பொங்கல் வைத்து வழிபட்டனர். அப்போது பூசைக்காக வைக்கபட்ட பொங்கலை ஒரு நாய் தின்றுவிட்டது. இதனால் இதை ஒரு தீச்செயலாக மக்கள் கருதினர். அடுத்த ஆண்டு பொங்கல் பண்டிகையின்போது ஊரில் மாடு ஒன்று இறந்துவிட்டது. இதை கெட்ட சகுமனாக கருதிய மக்கள் அன்றுமுதல் ஊரில் பொங்கல் விழாவை கொண்டாடுவதில்லை.   
## மேற்கோள்கள்

பகுப்பு:நாமக்கல் மாவட்டத்திலுள்ள கிராமங்கள்
காளி கோயில், விசாகப்பட்டிணம்

**காளி கோயில்** (Kali Temple) என்பது தேவி காளி கோயில் ஆகும். இந்த கோயில் விசாகப்பட்டினத்தின் ஆர்.கே கடற்கரை சாலையில் அமைந்துள்ளது. 

## வரலாறு
இந்த கோயில் 1984 ஆம் ஆண்டில் கட்டப்பட்டது. இக்கோயிலில் விஜயதசமி திருவிழா கொண்டாடப்படுகிறது, இந்த கோயில் விசாகப்பட்டினம் கடற்கரை சாலையில் ஒரு அடையாளமாகவும், சிறந்த சுற்றுலாத் தலமாகவும் மாறிவருகிறது. 

## போக்குவரத்து
இந்த கோயில் கடற்கரை சாலையில் அமைந்துள்ளது, எனவே நகரத்திலிருந்து அனைத்துப் பகுதிகளும் இந்த கோயிலுடன் நன்கு இணைக்கப்பட்டுள்ளன. 

## மேற்கோள்கள்

பகுப்பு:Coordinates not on Wikidata
பகுப்பு:விசாகப்பட்டினம் மாவட்டம்